**Szitakötő folyóirat**

 **Varga Zoltán Zsolt Mezei futóverseny című meséjének feldolgozása**

Jelleg: óravázlat interaktív feladatokkal

Tantárgy: Magyar irodalom

Tantárgyi kapcsolódás:

* környezetismeret (állatok jellemzői)

Korcsoport: alsó tagozat (tanulásban akadályozott tanulók)

Eszközök: Szitakötő folyóirat, interaktív tábla, laptop, projektor, betűkártyák, szókártyák a szereplők nevével, fejdíszek

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök |
| 3’ | Bevezető rész:**Ismerkedés a Szitakötő folyóirattal**Minden gyermek kap egy folyóiratot. Ezt szabadon lapozgathatja, nézegetheti, ismerkedhet vele. Feladat: „Mit gondoltok, miről szólhat ez az újság a képek alapján?” | Szitakötő folyóirat  |
| 3’ | Fő rész:**A mese meghallgatása**„A mai órán egy mesét olvasok nektek. Figyeljétek meg, milyen állatok szerepelnek ebben a mesében!” Felolvasom a tanulóknak a Szitakötő folyóiratból *Varga Zoltán Zsolt Mezei futóverseny*című meséjét. | Szitakötő folyóirat  |
| 5’ | **Gondolatok megfogalmazása a mesével kapcsolatban, beszélgetés, szómagyarázat**Irányított kérdések segítségével megbeszéljük miről szólt a mese: „Tetszett nektek ez a mese? Hol játszódik? Milyen állatok szerepelnek benne? Mit rendeznek az állatok? Ki nyeri a versenyt? Igazságos volt a verseny?” Megbeszéljük a tanulók számára ismeretlen szavakat. | Szitakötő folyóirat(Segítségképpen nézhetik a meséhez készített illusztrációkat) |
| 5’ | **Interaktív játék – mese állatainak csoportosítása**„Hoztam nektek egy kirakót. A mesében szereplő állatok szerepelnek a darabokon. El kell döntenetek, hogy növényevő vagy ragadozó az állat. Ha mindet sikerül eldöntenetek, egy meglepetés képet kaptok.”A játék az alábbi linken érhető el: [**https://learningapps.org/display?v=pjxwrpr7j22**](https://learningapps.org/display?v=pjxwrpr7j22) | Projektor, laptop, interaktív tábla |
| 10’ | **Feleletválasztós kvízjáték a meséhez**Minden tanuló ABCD szavazókártyákat kap. Egy tanuló felolvassa a meséhez kapcsolódó kérdést az interaktív táblán. A tanulók önállóan elolvassák a lehetséges válaszokat, kiválasztják és felemelik a helyes válasz betűjelét.A játék az alábbi linken érhető el: [**https://learningapps.org/display?v=p7gw2ta0j22**](https://learningapps.org/display?v=p7gw2ta0j22) | Projektor, laptop, interaktív táblaABCD betűkártyák |
| 14’ | **Dramatizálás**Minden tanuló húz egy kártyát, melyen a mese szereplőinek neve található (pl. Medvenc, Farkas, Bagoly, Vakond, Gyík, Szarvas stb.).Újra meghallgatjuk a Mezei futóverseny című mesét a <https://ligetmuhely.com/szitakoto/varga-zoltan-zsolt-mezei-futoverseny/> . Megkérem a tanulókat, hogy figyeljék meg a saját szerepüket a mesében. Ezután a tanulók fejdíszeket kapnak, és eljátsszák a történetet. | Projektor, laptop, interaktív táblaSzókártyák a szereplők nevévelFejdíszek |
| 5’ | Befejező rész:**Összefoglalás, az óra lezárása**Mese történetének, szereplőinek felidézése. *„Jártam a Mezei futóversenyen és láttam egy…”* játék. Minden tanuló mond egy állatot a meséből, a következő tanuló elismétli, amit az előző tanulók mondtak és kiegészíti még egy állattal. |  |